open-index/open-wikipedia-markdown huggingface dataset:
Andreas Schlüter

**Andreas Schlüter** (* 20. máj 1664, Hamburg, Nemecko – † máj 1714) bol nemecký barokový sochár a architekt, ktorý je spájaný so štýlom petrovského baroka.

Mladosť sochára Andreasa Schlütera je nejasná prinajmenšom vďaka tomu, že z tohto obdobia sú zdokumentovaný najmenej traja ľudia s rovnakým menom. Záznamy kostola sv. Michala v Hamburgu ukazujú, že Andreas Schlüter, syn sochára Gerharta Schlütera, tu bol pokrstený 22. mája 1664. Dokumenty z Gdańska hovoria, že Andreas Schlüter *(senior)* pracoval v rokoch 16401652 v Gdańsku ako tovariš. Zaznamenaný je aj *Andres Schliter*, narodený pravdepodobne v roku 1640. Iné zdroje uvádzajú rok 1659 ako rok narodenia.

## Iné projekty

## Externé odkazy
* Životopis (Heinz Ladendorf, 1935)
* Článok v Morgenpost
* dhm.de: Schlüterov životopis v Zeughaus
* Anglické stránky o paláci Kikin

Kategória:Barokoví architekti
Kategória:Barokoví sochári
Kategória:Nemeckí architekti
Kategória:Nemeckí sochári
Kategória:Osobnosti z Hamburgu
Pomponius Porphyrio

**Pomponius Porphyrio**, tiež **Porphyrion** (3. storočie), bol rímsky gramatik, autor komentárov k Horatiovi. Pochádzal možno z Afriky.

Od Porphyriona sa dochovali v úplnosti gramatické a rétorické scholia k Horatiovmu dielu. Ide o jedno z najstarších a najúplnejších dochovaných diel tohoto druhu, ktoré je i dnes hodnotnou pomôckou študentov. Samozrejme, dochovaný Porphyrio nie je antickým originálom, ale veľmi presným stredovekým opisom.

## Literatúra
* 

Kategória:Spisovatelia starovekého Ríma
Afroameričania

náhľad|Mapa USA, oblasti s populáciou Afroameričanov oranžovou (nad 10%) až červenou (nad 50% populácie).
[náhľad|[Barack Obama s rodinou. Obama bol prvý afroamerický prezident USA.]]

**Afroameričania** alebo **čierni Američania** sú občania alebo obyvatelia Spojených štátov alebo emigranti zo Spojených štátov, ktorí patria k negroidnej rase alebo sú miešancami negroidnej rasy s inou rasou.

Černosi a Afroameričania predstavujú tretiu najväčšiu rasovú a etnickú skupinu v Spojených štátoch po belochoch a Hispáncoch a Latinoameričanoch. Väčšina Afroameričanov má pôvod zo Západnej s Strednej Afriky a sú potomkami ľudí, ktorí boli na územie Spojených štátov zavlečení ako otroci. 
Väčšina imigrantov sa väčšinou sama seba nepovažuje za Afroameričanov ale so svojim pôvodným etnikom.

Prví čierni obyvatelia sa do Ameriky dostali v priebehu 16. storočia ako otroci do španielskych kolónií. Do anglických kolónií v Severnej Amerike začali byť otroci zo Západnej Afriky privážaní od 17. storočia. Po vzniku Spojených štátov pokračovalo otroctvo, týkajúce sa do začiatku občianskej vojny naďalej asi 4 miliónov ľudí. Černošské obyvateľstvo bolo prevažujúcimi bielymi potomkami európskych prisťahovalcov považované za menejcenné a ako občania druhej kategórie. Americký zákon o naturalizácii z roku 1790 obmedzoval občianstvo Spojených štátov iba na bielych ľudí a iba majetní belosi mali volebné právo. Tieto podmienky sa v nasledujúcom období pomaly menili, najmä po skončení občianskej vojny, rozvojom černošskej komunity, zapojením černošskej populácie do ozbrojených konfliktov, ktoré viedli Spojené štáty (predovšetkým prvá a druhá svetová vojna), postupným odstránením rasovej segregácie a hnutím za hnutie za ľudské práva, ktoré sa rozšírilo v druhej polovici 20. storočia a prinieslo černošskému obyvateľstvu politickú a sociálnu slobodu. V roku 2008 bol po prvý krát zvolený za prezidenta USA Afroameričan Barack Obama.

## Referencie

## Pozri aj
* Deň nezávislosti černochov
* Black Lives Matter

## Iné projekty


Kategória:Etniká, národy a národnosti v USA
Česká vysočina

**Česká vysočina** (v geomorfológii) alebo **Český masív** (v geológii) je geomorfologická provincia, zaberajúca väčšiu časť Česka a siahajúca tiež do Nemecka, Rakúska a Poľska. Je to geologicky stará oblasť, tvorená prvohornými pohoriami, ktoré boli vystavené dlhodobej erózii. Ich najvyššie časti dnes tvoria prirodzené hranice Česka.

## Geografické vymedzenie
Na severe spadá Česká vysočina do Stredoeurópskej nížiny, na východe ju Moravské úvaly oddeľujú od Západných Karpát. Na juhu je zhruba ohraničená Dunajom, i keď v k nej v Rakúsku geologicky patria i niektoré výbežky na pravom brehu Dunaja - tzv. Žulovo-rulová vysočina. V Nemecku siahajú jeho horské celky až k sasko-bavorským hraniciam a do Durínska.

## Geológia

Niektoré časti Českej vysočiny sú staré 350 až 500 miliónov rokov. Blízko Zwettlu dosahuje vek až 800 miliónov rokov. Česká vysočina vznikala v prvohorách v priebehu kaledónskeho a neskoršieho hercýnskeho vrásnenia, kedy sa najprv v silúre zrazili pevninské bloky Laurentie a Baltiky, čím vytvorili tzv. Lauráziu, ktorá sa neskôr v karbóne zrazila s Gondwanou, čím vznikol superkontinent Pangea. Vytvoril sa mimoriadne dlhý reťazec hôr, od Apalačských hôr cez dnešné Španielsko, Bretaň, francúzsky Centrálny masív a stredné Nemecko až do Česka. Vyklenuté horstvo bolo stovky miliónov rokov vystavené erózií.Toto horské pásmo bolo v kriede rozdelené novovzniknutým Atlantikom. V priebehu druhohôr v horstve došlo k rozsiahlej erózii, bolo zaplavené morom. Z tohto obdobia sa zachovali v oblasti Labe vrstvy pieskovcov, ílovcov a typických kremitých slieňovcov tzv. opúk. Tieto horniny dnes vypĺňajú českú kriedovú panvu. Následné alpínske vrásnenie, pri ktorom sa na Český masív z východu nasunuli Západné Karpaty a z juhu Východné Alpy, spôsobilo rozlámanie na rad menších krýh, z ktorých boli niektoré vyzdvihnuté - vznikli Krušné hory, Krkonoše a Šumava. Tomuto prejavu vzdialenej orogenézy sa tiež hovorí germanotypná tektonika. Na východe tiež došlo dôsledkom tlaku Západných Karpát k ohybu, čím vznikla takzvaná čelná karpatská predhlbeň a rad ďalších paniev, ktoré vyplnili jazerá a močiare. Tu vznikalo v priebehu treťohôr uhlie. Počas ľadových dôb v štvrtohorách zo severu do Krkonôš a Jeseníkov zasahoval kontinentálny ľadovec, ktorý výrazne zarovnal ich reliéf. Z oblasti Škandinávie doniesol tiež obrovské tzv. bludné balvany.

## Referencie
*Vališ, J. a kolektív, 1991: *Prírodopis 8*, Slovenské pedagogické nakladateľstvo, Bratislava, s. 122 - 126
*Prociková, A. a kolektív, 1992: *Školský lexikón*. Slovenské pedagogické nakladateľstvo, Bratislava, s. 58

### Ďalšie zdroje


Kategória:Pohoria v Česku
Kategória:Geomorfologické provincie v Česku
Kategória:Geomorfologické jednotky Poľska
Kategória:Hercýnske vrásnenie
Novoscholastika (filozofia)

**Novoscholastika** vo filozofii je súhrn duchovných smerov, ktorých základom boli v novoveku obnovené stredoveké filozofické systémy vrátane tomizmu.

## Externé odkazy

Kategória:Scholastika
Kategória:Kresťanská teológia
Wallops Flight Facility

thumb|Wallops Flight Facility v roku 2010

**Wallops Flight Facility** je americký kozmodróm na ostrove Wallops (symbol WI) pri východnom pobreží USA.

## História
[thumb|Štart skúšobného letu [Little Joe 1B programu Mercury z Wallops Island, 21. január 1960]]

Neďaleko amerického štátu Virgínia je v Atlantickom oceáne ostrov Wallops, na ktorom v roku 1945 vznikla Výskumná stanica bezpilotných prostriedkov. Tu najprv spravovala NACA a po vzniku Národného úradu pre letectvo a kozmonautiku v roku 1958 stanica prešla pod jeho správu.

## Využite
V prvých rokoch po skončení druhej svetovej vojny odtiaľ štartovali modely lietadiel s raketovým pohonom a malé rakety. Prvá bola 4. júla 1945 raketa Tiamat. Neskôr sa odtiaľ vypúšťali sondážne výškové rakety a postavila sa taktiež rampa pre rakety Scout používané na vynášanie malých družíc. Tento druh rakiet odtiaľ štartoval po prvýkrát 16. februára 1961 a vyniesol družicu Explorer 9. V súčasnosti sa základňa využíva k štartom sondážnych rakiet, až 300 ks ročne.

Malý kozmodróm je podriadený neďalekému Goddardovmu kozmickému stredisku v štáte Maryland. 

## Popis základne
Ostrov je plochý, dlhý 9,5 km, široký najviac 800 metrov. Je tam postavených sedem areálov s množstvom rámp, letiskom s radarovou vežou, komunikačná centrála, pomocné technické zariadenia vrátane meteorologickej stanice. Pre verejnosť bolo postavené návštevnícke stredisko, kde je množstvo fotografických materiálov, modelov a ďalších exponátov z histórie kozmonautiky. 

Strelecký sektor, kam dopadajú odhodené stupne rakiet, mieri na východ nad Atlantický oceán. 

## Odkazy
### Literatúra
* 

### Externé odkazy
*  http://www.lib.cas.cz/space.40/ZKR/KOSMOD/WI-TP.HTM
*  http://www.kosmo.cz/modules.php?op=modload&name=kosmo&file=index&fil=/m/kdromy/usa/wallops/index.htm

Kategória:Kozmodrómy
Aulus Gellius

**Aulus Gellius** (125 – 180) bol rímsky spisovateľ, autor zbierky pojednaní na rôzne témy menom *Noctes Atticae* (Atické noci).

## Životopis

Gellius pochádzal pravdepodobne z Afriky, aj keď študoval po istú dobu v Ríme. Jeho učiteľmi boli významní gramatici – Gaius Sulpicius Apollinaris, Herodes Atticus a Marcus Cornelius Fronto. V rámci rímskych štandardov vzdelania strávil istú časť štúdii pobytom v Grécku, presnejšie v Aténach a ich okolí. Práve tu vznikli Atické noci, Gelliove kontemplatívne eseje písané počas dlhých zimných večeroch trávených v okolí Atén.

Gellius predstavuje nový typ spisovateľa – milovníka kultúry, ktorý nie je sám ani rečníkom ani gramatikom, ale jednoducho laikom, ktorý si zapisuje vlastné náhodné poznatky. Jeho dielo patrí do prúdu zbierok s rôznorodým obsahom, ktoré bývali nazývané *miscellanea* (rozmanitosti) alebo *silvae* (lesy, podľa rôznorodosti stromov v lese). V istom ohľade predstavuje Gelliov počin vrchol tohto žánru. Jeho úvahy sú usporiadané v zbierke celkom náhodne, nemajú jednotný námet, vzor alebo formu, týkajú sa takmer všetkých oborov známych Rimanom. Celkovo ide o 20 kníh, ktoré sa nám dochovali všetky s výnimkou knihy 8.

Gellius je významným zdrojom informácii o inak nedochovaných dielach a neznámych autoroch.

## Literatúra
* 

## Iné projekty

Kategória:Spisovatelia starovekého Ríma
Novoscholastika (cirkev)

**Novoscholastika** (iné názvy: **novoscholasticizmus** alebo **neoscholasticizmus**) je súhrnné označenie ortodoxných prúdov katolíckej teológie a filozofie snažiacich sa o obnovenie stredovekej scholastiky. Novoscholastika vznikla na začiatku 19. storočia, vrchol dosiahla v 2. polovici 19. storočia v súvislosti s encyklikou Aeterni patris (1879) a existuje dodnes. Je to jeden z najvplyvnejších smerov v modernej filozofii rozvíjaný najmä v novotomizme.

## Zdroj
* Novoscholastika

Kategória:Kresťanská teológia
Kategória:Scholastika
Roberto Rosetti

**Roberto Rosetti** (* 18. september 1967, Pecetto Torinese) je taliansky futbalový rozhodca.
Medzinárodné zápasy rozhoduje od roku 2003 a bol aj na Majstrovstvách sveta 2006, kde sa dostal na poslednú chvíľu po odhalení korupčných škandálov rozhodcu Massima De Santisa. Bol nominovaný na EURO 2008.

## Majstrovstvá Európy 2008

Kategória:Narodenia v 1967
Kategória:Talianski futbaloví rozhodcovia
Herbert Fandel

**Herbert Fandel** (* 9. marec 1964, Kyllburg) je nemecký futbalový rozhodca.
Medzi jeho významné rozhodcovské zápasy patrí finále Ligy majstrov v sezóne 2006/07 medzi FC Liverpool a AC Miláno. Bol nominovaný aj na EURO 2008 do Rakúska a Švajčiarska. V kvalifikácií na EURO 2008 bol inzultovaný jedným z divákov po odpískaní penalty v prospech Švédska v 89. minúte zápasu Dánsko - Švédsko, kde Dáni prehrávali 0-3 a nakoniec vyrovnali na 3-3. Tento výsledok však neostal v platnosti, lebo rozhodca zápas nedokončil a Dáni ho kontumačne prehrali 0-3.
 

Kategória:Narodenia v 1964
Kategória:Nemeckí futbaloví rozhodcovia
Puskás (priezvisko)

**Puskás** je maďarské priezvisko. Na Slovensku je rozšírené najmä na juhu, najviac v Trsticiach (okres Galanta) a v Komárne.

## Známi nositelia
Pozri v článku Puskás.

## Pozri aj
* Puškáš (priezvisko)

Kategória:Maďarské priezviská
Kategória:Priezviská na Slovensku
Kategória:Priezviská v Česku
Kategória:Priezviská v Maďarsku
Nominácia

**Nominácia** alebo **nominovanie** môže byť:
*proces návrhu kandidátov napríklad na ocenenie, pozri nominácia (ocenenie)
*v športe: menovité určenie zostavy družstva, pozir nominácia (šport)
*v jazykovede: pomenúvanie, pozri nominácia (jazykoveda)
Tanegašima učú sentá

náhľad|Pohľad na kozmodróm v roku 2009
náhľad|upright|Poloha
right|thumb|upright|Štart rakety H-IIA z kozmodrómu Tanegašima

**Tanega(-)šima učú sentá** (種子島宇宙センター - doslova *Kozmické centrum Tanega-šima*; ) je japonský kozmodróm organizácie Japan Aerospace Exploration Agency (JAXA). 

## Základné údaje
Kozmodróm sa rozprestiera na juhovýchodnom pobreží japonského ostrova Tanegašima na súradniciach 30°24' s.š. a 130°58' v.d. Bol vybudovaný v rokoch 1966 - 1968 ako základňa pre vypúšťanie japonských sondážnych, výskumných a nosných rakiet N-I, N-II, H-I, H-II s družicami a sondami. 
Prvý, pôvodný japonský kozmodróm Kagošima učú sentá umožňoval štarty iba menších rakiet, preto sa japonský Úrad pre kozmický výskum NASDA rozhodol vybudovať nový kozmodróm južne od ostrova Kjúšú. Hornatý ostrov Tanegašima je dlhý asi 60 km, široký max. 15 km.

Do prevádzku bol uvedený 17. septembra 1968 štartom sondážnej rakety SB-IIA8.

## Vybavenie
Kozmodróm s rozlohou 9,7 km² zahrňuje tri štartovacie komplexy: *Takesaki Range* pre malé sondážne rakety, *Osaki Range* pre nosné rakety radu J-I a H-IIA a *Jošinobu* s dvoma rampami pre nosné rakety radu H. Strelecký sektor mieri východným až juhovýchodným smerom nad Tichý oceán.
 
V priestoroch kozmodrómu sú umiestnené pozorovacie a komunikačné stanice Matsuda, radarové stanice Nogi Radar Station, Učugaoka Radar Station a optické pozorovacie zariadenia. V areáli kozmodrómu sú okrem ďalších objektov tiež testovacie stanoviská pre skúšky motorov všetkých typov, najmä typov LE-7A používaných pre nosné rakety H-IIA.

Komplex má veľkú budúcnosť lebo Japonsko vynakladá na vesmírny výskum stále viac finančných prostriedkov. Celý komplex je prístupný širokej verejnosti okrem dní, keď sa uskutočňujú skúšky motorov. V areáli možno navštíviť *Space Exhibition Hall*, kde je umiestnená rozsiahla expozícia venovaná kozmickému výskumu.

## Iné projekty

## Zdroje
### Literatúra
* 
## Externé odkazy

* http://www.jaxa.jp/about/centers/tnsc/index_e.html  
* http://mek.kosmo.cz/kdromy/ostatni/tanegasi/index.htm 

Kategória:Kozmodrómy
Kategória:Kozmonautika v Japonsku
Bastian Schweinsteiger

****  (* 1. august 1984, Kolbermoor) je nemecký futbalový stredopoliar hrajúci za tím Chicago Fire S.C. Jeho brat, Tobias, hráva za SpVgg Unterhaching.

## Kariéra
### Klubová
V decembri 2008 predĺžil zmluvu s Bayernom Mníchov do 30. júna 2012. Jeho predchádzajúca zmluva znela do konca sezóny 2008/2009.

### Reprezentačná
Bol v nominácií pre Euro 2004, kde striedal proti Holandsku, Lotyšsku a proti Česku nastúpil v základnej zostave.
Na MS 2006 zaznamenal dva góly v zápase o 3. miesto proti Portugalsku.
V zápase Eura 2008 proti Chorvátsku bol vylúčený, začo nesmel hrať v nasledujúcom zápase proti Rakúsku.

## Referencie


## Iné projekty

## Externé odkazy
* Osobná stránka 
* Osobná stránka  

Kategória:Nemeckí národní futbalisti
Kategória:Hráči Bayern München
Kategória:Majstri sveta vo futbale
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Hráči Majstrovstiev sveta vo futbale 2014
Kategória:Hráči Majstrovstiev Európy vo futbale 2016
Kategória:Hráči Majstrovstiev sveta vo futbale 2018
Tim Wiese

**Tim Wiese** (* 17. december 1981, Bergisch Gladbach, Nemecko) je nemecký futbalový brankár hrajúci za tím nemeckej Bundesligy Werder Brémy. V nemeckej reprezentácií neodohral ani jeden zápas.

Do Werderu Brémy prišiel v lete 2005 z Kaiserslauternu, kde sa stal brankárskou jednotkou. Pamätný gól dostal v osemfinálovom zápase Ligy majstrov proti Juventusu Turín od Emersona.

## Referencie

Kategória:Nemeckí národní futbalisti
Kategória:Hráči SV Werder Bremen
Kategória:Hráči 1. FC Kaiserslautern
Kategória:Hráči SC Fortuna Köln
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Werner Kempf

**Werner Kempf** (* 9. marec 1886 Königsberg, Východné Prusko – † 6. január 1964 Bad Harzburg, Dolné Sasko) bol počas druhej svetovej vojny nemecký generál tankových jednotiek Wehrmachtu.

## Život
Narodil sa v Königsbergu. V roku 1905 vstúpil do nemeckej cisárskej armády.

Počas prvej svetovej vojny pôsobil ako dôstojník jazdectva. Po skončení vojny zostal v 20. rokoch v Reichswehre, kde zastával nižšie veliteľské funkcie a pôsobil ako pedagóg na pechotnom učilišti. V rokoch 1936 až 1937 pracoval ako armádny inšpektor motorizovaných jednotiek na Ministerstve vojny. V roku 1937 bol poverený velením 4. tankovej brigády.

K 1. augusta 1939 bol počas príprav na inváziu do Poľska menovaný do funkcie veliteľa tankovej divízie, ktorá sa pôvodne volala tanková skupina Východné Prusko. V januári 1940 prevzal velenie 6. tankovej divízie, ktorej velil až do januára 1941. Následne bol poverený velením XXXXVIII. zboru, s ktorým bojoval počas operácie Barbarossa. 5. mája 1942 bol prevelený k XXXXVIII. tankovému zboru. Tieto jednotky sa zúčastnili ťažkých bojov bitky o Stalingrad. Po sovietskom protiútoku mal tento zbor ako súčasť skupiny Hollidt tvoriť severné krídlo útoku na prstenec obkľúčenia okolo 6. armády, počas von Mansteinovej operácie Wintergewitter. V dôsledku porážky talianskych a rumunských armád na svojich krídlach však tieto jednotky iba viedli ťažké ústupové boje.

Vo februári 1943, prevzal velenie nad ustupujúcou operačnou skupinou generála Lanza, ktorá sa nachádzala v oblasti Charkova. Jednotka bola následne premenovaná na armádnu skupinu Kempf. Pod jej velenie spadal aj II. tankový zbor SS. Ten krátko predtým, navzdory Hitlerovmu priamemu rozkazu opustil Charkov aby sa vyhol obkľúčeniu. 

Ako veliteľ armádnej skupiny Kempf, sa zúčastnil jarnej ofenzívy, ktorú viedol Erich von Manstein. Po stabilizácii frontu na jar sa nemecké vojská preskupili aby 5. júla 1943 mohli začať operáciu Citadela. Jeho armádna skupina zahŕňala III. tankový zbor H. Breitha, XI. zbor E. Rausa a XLII. zbor F. Mattenklotta. Tieto jednotky mali podporiť postup na pravom krídle Hothovej 4. tankovej armády v oblasti Belgorodu. V priebehu bojov sa jeho jednotky stretli so sovietskou 5. gardovou (Žadov), 7. gardovou (Šumilov) a 57. armádou (Gagen) v zničujúcom boji sa 12. júla do bitky zapojil aj sovietsky 2. tankový zbor, ktorý prinútil vyčerpaných Nemcov zastaviť útok.

Koncom leta 1943 bola armádna skupina Kempf premenovná na 8. armádu. Čoskoro na to, ako jeho vojská ustúpili  23. augusta 1943 z Charkova, bol Werner Kempf na rozkaz Adolfa Hitlera odvolaný do zálohy. V priebehu roku 1944 bol Kempf nakrátko povolaný do činnej služby a v máji sa stal veliteľom Baltskej oblasti, už v septembri však bol opäť preradený do zálohy. 

V hodnosti generála tankových vojsk v zálohe, sa dožil konca vojny. V máji 1945 ho zajali Spojenci. Zo zajatia bol prepustený v roku 1946.

Zomrel 6. január 1964 v meste Bad Harzburg.

## Zdroj

Kategória:Narodenia v 1886
Kategória:Úmrtia v 1964
Kategória:Nemeckí generáli
Kategória:Nemecké vojenské osobnosti
Kategória:Nemecké osobnosti druhej svetovej vojny
Vladimír Jaroslavič

**Vladimír Jaroslavič**, od 15. storočia kanonizovaný ako **Vladimír Jaroslavič Novgorodský** (* 1020, Novgorod - † 4. október 1052, Novgorod), syn kniežaťa Kyjevskej Rusi Jaroslava I. Múdreho, v rokoch 1034 - 1052 novgorodské knieža.

## Vláda
Podľa názoru väčšiny letopiscov bol Vladimír Jaroslavič za panovníka novgorodského kniežatstva vymenovaný v roku 1034, niektorí si však myslia, že to bolo o štyri roky skôr (1030). Jeho vládu charakterizovala výbojná politika. Panovník uskutočnil niekoľko vojenských ťažení do oblasti južného Fínska (1042) a Byzantskej ríše (1043), ktoré sa skončil neúspechom.

Ku koncu svojej vlády (14. september 1052) dokončil výstavbu a biskupom posvätil Chrámu svätej Sofie v Novgorode, do ktorého boli po dvadsiatich dňoch od vysviacky chrámu prenesené jeho telesné pozostatky .

## Deti
* Rastislav Vladimirovič - knieža Rostovsko-suzdaľského (1052), Vladimírsko-volynského (1057) a Tmutrakanského kniežatstva (1064).

## Externé odkazy
* Vláda Jaroslava I. Múdreho a vojna s Byzantskou ríšou 

Kategória:Narodenia v 1020
Kategória:Úmrtia v 1052
Kategória:Novgorodské kniežatá
Evangeline Lillyová

**Nicole Evangeline Lilly** (* 3. august 1979, Fort Saskatchewan, Alberta, Kanada) je kanadská herečka.

## Filmografia
*Nezvestní (*Lost*) (2004) - Kate Austen
*Smrť čaká všade (*The Hurt Locker*) (2008) - Connie Jamesová
* (*Hobbit: Desolation of Smaug*) (2013) - Tauriel
*Hobit: Bitka piatich armád (2014) - Tauriel

## Iné projekty

## Externé odkazy
*Evangeline Lilly na Internet Movie Database

Kategória:Kanadské modelky
Kategória:Kanadské filmové herečky
Kategória:Kanadské televízne herečky
Kategória:Osobnosti z Alberty
Neviditeľný web

**Neviditeľný web** sa definuje ako textové stránky, súbory alebo ďalšie informácie prístupné prostredníctvom WWW, ktoré prieskumové stroje nedokážu alebo nechcú zahrnúť do svojho indexu.

Dôvody vedúce k vytváraniu neviditeľného webu:
# prieskumové stroje nedokážu indexovať dynamicky sa meniace stránky
# prístup na niektoré stránky je chránený heslom
# niektoré prieskumové stroje neindexujú rámce, obrázkové mapy a pod.
# veľa prieskumových strojov má obmedzenie na počet indexovaných stránok z určitej domény
# väčšina prieskumových strojov preferuje indexovanie populárnych stránok
# v koreňovom adresári domény sa nachádza súbor robots.txt ktorý definuje, ktoré stránky nemá robot indexovať
# v samotnej stránke sa v údajoch popisujúcich stránku (metaúdaje) vyskytuje informácia o neindexovaní stránky () 

## Typológia neviditeľného webu

**Nepriehľadný web**
*obsahuje súbory, ktoré môžu byť, ale z určitých príčin nie sú indexované robotmi
*roboty ich z finančných dôvodov neindexujú

**Súkromný web**
*sa skladá zo stránok, ktoré by robot dokázal zindexovať, ale správca stránky mu to neumožňuje 

**Špeciálny alebo vlastnícky web**
*ide o časť webu, ku ktorej sa dostaneme iba po splnení určitých podmienok (vyplnenie registračného formulára,..)

**Skutočne neviditeľný web**
*pozostáva z informácií, ktoré roboty nedokážu zindexovať, pretože nie sú na ne naprogramované
*väčšinou sú to PDF formáty, spúšťateľné programy, flash, komprimované súbory a pod.

## Zdroj
* Tkačíková, Daniela. neviditelný web. In: KTD: Česká terminologická databáze knihovnictví a informační vědy (TDKIV) [online]. Praha : Národní knihovna ČR, 2003- [cit. 2013-01-26]. Dostupné z: http://aleph.nkp.cz/F/?func=direct&doc_number=000000547&local_base=KTD.

Kategória:World Wide Web
Trenčianska ulica

**Trenčianska ulica** je ulica:
* v Bratislave, pozri Trenčianska ulica (Bratislava)
* v Ilave, pozri Trenčianska ulica (Ilava)
* v Košiciach, pozri Trenčianska ulica (Košice)
* v Nemšovej, pozri Trenčianska ulica (Nemšová)
* v Novej Dubnici, pozri Trenčianska ulica (Nová Dubnica)
* v Novákoch, pozri Trenčianska ulica (Nováky)
* v Novom Meste nad Váhom, pozri Trenčianska ulica (Nové Mesto nad Váhom)
* v Partizánskom, pozri Trenčianska ulica (Partizánske)
* v Piešťanoch, pozri Trenčianska ulica (Piešťany)
* v Púchove, pozri Trenčianska ulica (Púchov)
* v Spišskej Novej Vsi, pozri Trenčianska ulica (Spišská Nová Ves)
* v Žiline, pozri Trenčianska ulica (Žilina)

## Pozri aj
* Trenčianska cesta

Kategória:Rozlišovacie stránky – Ulice
Galaktická ulica

**Galaktická ulica** je ulica:
* v Bratislave, pozri Galaktická ulica (Bratislava)
* v Košiciach, pozri Galaktická ulica (Košice)

Kategória:Rozlišovacie stránky – Ulice
Grayov kód

**Grayov kód** alebo **zrkadlový binárny kód** je cyklický kód, v ktorom každé ďalšie kódové slovo sa líši od predchádzajúceho len v jednom bite a posledné slovo kódu sa líši od prvého tiež len v jednom bite. 

Používa sa v telekomunikáciach práve kvôli vlastnosti rozdielu vedľajších slov len v jednom bite.

Príklad:
* 000
* 001
* 011
* 010
* 110
* 111
* 101
* 100

Kategória:Kódovanie
Kategória:Eponymické termíny v informatike
Srbsko (rozlišovacia stránka)

**Srbsko** môže byť:
* štát na Balkánskom polostrove, pozri Srbsko
* Centrálne Srbsko
* historický štát alebo podobný útvar zhruba na území dnešného Srbska (od vrcholného stredoveku), najmä:
** Srbské kniežatstvo (viacero významov)
** Srbské kráľovstvo (viacero významov)
** Srbské cárstvo (1345-1371)
** Srbsko (1919 - 1922)
** Srbsko (1941 – 1944)
** Srbský federálny štát (1945-1946)
** Srbská ľudová republika (1946-1963)
** Srbská socialistická republika (1963-1990)
** Srbská republika (od 1990)
* obec v Česku, pozri Srbsko (okres Beroun) 
* časť obce Kněžmost v okrese Mladá Boleslav, pozri Srbsko (Kněžmost)

## Pozri aj
*Republika srbská
Paleogeografia

**Paleogeografia** (z gréčtiny) je vedný odbor, považovaný za časť historickej geológie i fyzickej geografie, ktorý sa zaoberá rekonštrukciou geografických podmienok v minulosti Zeme, najmä rozmiestnením pevnín, horstiev a oceánov. Tieto štúdie, ktorých výsledkom sú paleogeografické mapy je možné presne konštruovať iba pre krátke geologické obdobia, najčastejšie oddelenia alebo stupne. Rekonštrukcia geografických podmienok sa uskutočňuje na základe hodnotenia prostredia, v ktorom vznikali sledované súvrstvia usadených hornín (faciálnej analýzy stratigrafického záznamu). Najpresnejšie paleogeografikcé mapy sú tzv. palinspastické mapy, v ktorých boli rozvinuté zvrásnené vrstvy a príkrovy a odstránené zlomy čím sa rozsah rekonštruovaných sedimentačných paniev môže blížiť skutočnosti.

Rozšírenie oceánov a kontinentov je výrazne závislé od pohybov zemskej kôry, klímy a s ňou súvisiacmi javmi ako je pohyb pólov alebo postavením Zeme voči Slnku. Postavenie kontinentov sa v histórii Zeme zákonite menilo v závislosti od platňovej tektoniky. Paleogeografické štúdie majú veľký význam pri detailnom poznávaní sedimentačných paniev, čo je potrebné pri vyhľadávaní ložísk ropy, plynu a uhlia. Paleogeografia okrem geológie úzko súvisí s paleoklimatológiou, paleontológiou či paleomagnetikou.

## Paleogeografické stopy
Prítomnosť pevniny možno pozorovať v sedimentoch na viacerých znakoch. Najtypickejším priame znaky sú kontinentálne fácie, napr. červené sedimenty, najčastejšie pieskovce. Horniny so zachovanými fosíliami suchozemských živočíchov alebo uhoľné sloje. Nepriamym znakom je chýbanie stratigrafického záznamu - hiát, ktorý mohol byť spôsobený eróziou vyzdvihnutej oblasti. Ďalšie údaje môžu poskytnúť merania smerov prúdenia turbiditných prúdov, ktoré môžu byť merané na základe sedimentárnych textúr (napr. mechanoglyfov alebo imbrikácie). Dôležité tiež môžu byť petrografické rozbory obliakov v zlepencoch. Takto môžu byť zistené oblasti, ktoré boli zdrojom znosu, a teda hovoria o tom, kde sa nachádzala vynorená pevnina.

Vodné prostredie môžeme určiť charakteristickými usadenými horninami, obvykle aj hojnejšími fosíliami. Typickou horninou je flyš, lumachelové a organodetritické vápence, krieda, opuky, rádiolarity atď.

## Iné projekty
Lauda Air

[thumb|right|[Boeing 737|Boeing 737-800 spoločnosti Lauda Air na letisku na ostrove Karpathos]]

**Lauda Air** bola rakúska letecká spoločnosť so sídlom vo Viedni. Založil ju bývalý pilot F1 Niki Lauda. Spoločnosť prevádzkovala pravidelné rekreačné charterové lety do dovolenkových destinácií v Európe, severnej Afrike, Karibiku, Juhozápadnej Ázii. Hlavnou základňou Lauda Air bolo Letisko Viedeň-Schwechat. Lauda Air boli členom Austrian Airlines Group a Star Alliance.

## Destinácie
Lauda Air prevádzkovali pravidelné charterové lety v mene Austrian Airlines, ktoré bolo možné rezervovať priamo na internete. Okrem toho boli ponúkané lety pre cestovné kancelárie.

### [[Letisko Viedeň-Schwechat]]
Antalya, Bodrum [sezónne], Catania [sezónne], Chania [sezónne], Korfu [sezónne], Dalaman [sezónne], Faro [sezónne], Fuerteventura, Funchal [sezónne], Heraklion [sezónne], Hurghada, Karpathos [sezónne], Kavala [sezónne], Kos [sezónne], Lanzarote, Las Palmas, Lesbos [sezónne], Luxor, Malaga [sezónne], Mykonos [sezónne], Neapol [sezónne], Preveza [sezónne], Punta Cana, Rhodos [sezónne], Samos [sezónne], Santorini [sezónne], Šarm aš-Šajch, Skiathos [sezónne], Tenerife-Sur Reina Sofia, Solún [sezónne], Zakynthos [sezónne]

## Flotila
[thumb|right|[Boeing 737|Boeing 737-800 vo farbách spoločnosti Lauda Air]]
Flotilu Lauda Air tvorili nasledujúce lietadlá (stav z mája 2010):





## Nehody
Dňa 26. mája 1991, Lauda Air Flight 004, lietadlo Boeing 767-3Z9ER pomenované ako "Wolfgang Amadeus Mozart" smerovalo na Viedenské medzinárodné letisko. Krátko po vzlete z letiska v Bangkoku si piloti všimli, že prístroje ukazujú poruchu, že motor číslo 1 beží na reverzný ťah. Po nekotrolovateľnom páde z výšky 24000 stôp zahynuli všetci cestujúci vrátane pilotov a posádky.

## Iné projekty

## Externé odkazy
* oficiálna stránka

Kategória:Letecké spoločnosti Rakúska
Kategória:Podniky založené v 1979
Trnavská ulica

**Trnavská ulica** je ulica:
* v Kolárove, pozri Trnavská ulica (Kolárovo)
* v Košiciach, pozri Trnavská ulica (Košice)
* v Modre, pozri Trnavská ulica (Modra)
* v Myjave, pozri Trnavská ulica (Myjava)
* v Nitre, pozri Trnavská ulica (Nitra)
* v Pezinku, pozri Trnavská ulica (Pezinok)
* v Senci, pozri Trnavská ulica (Senec)
* v Spišskej Novej Vsi, pozri Trnavská ulica (Spišská Nová Ves)
* v Žiline, pozri Trnavská ulica (Žilina)

## Pozri aj
* Trnavská cesta
* Trnavské mýto 

Kategória:Rozlišovacie stránky – Ulice
Trnavská cesta (Bratislava)

**Trnavská cesta**  je ulica na rozhraní mestských časti Ružinov a Nové Mesto a okresov Bratislava II a Bratislava III.

Je to štvorpruhová komunikácia, začína sa pri Trnavskom mýte, pokračuje približne severovýchodným smerom, križuje ulicu Bajkalská a napája sa na komunikáciu Rožňavská. Slúži ako trolejbusová radiála.

## Poznámky


## Referencie

## Iné projekty

## Externé odkazy
* Trnavská cesta na mape Bratislavy

Kategória:Ulice v Novom Meste v Bratislave
Kategória:Ulice v Ružinove
Kategória:Pomenovania podľa Trnavy
Apulská platňa

**Apulská** alebo **Adriatická platňa** je malá tektonická platňa, tvorená prevažne kontinentálnou zemskou kôrou, ktorá sa oddelila od Africkej platne, resp. Gondwany pozdĺž veľkého smerného posunu v priebehu kriedy. Označenie adriatická platňa sa bežne používa pre jej severnú časť, ktorá bola deformovaná počas alpínskej orogenézy, v priebehu ktorej narazila na Eurázijskú platňu. Sutúrou po tejto zrážke je Periadriatická línia, ktorá tvorí os Álp. Apulská platňa sa dodnes pohybuje voči Európskej platni pomerne nezávisle.

Platňa tvorí veľkú časť Apeninského polostrova a jej časť je tiež zaliata Jadranským morom. Hrubé súvrstvia druhohorných vápencov usadených na jej povrchu formujú Südliche Kalkalpen. Na mnohých generalizovaných paelogegrafických mapách zaberá oblasť Talianska, Grécka, Balkánu, Panónskej panvy a Vnútorných Západných Karpát, ale mikroplatňa zahŕňajúca Alpy, Karpaty a Panóniu sa nazýva Alcapa.

Apulská platňa so sebou pôvodne niesla aj časti oceánskej kôry Piemontsko-ligurského oceánu, ktorý ju oddeľoval od Briançonnaiského mikrokontinentu. Tento oceán však v priebehu kriedy subdukoval. V tomto období narazila na Euroázijskú platňu východná a severná časť Apulskej platne. Tento proces trval do eocénu, následne počas eocénu a miocénu tento pokračovala zrážka v západnej časti. Základné modelové situácie podľa teórie platňovej tektoniky obvykle ignorujú možnosť subdukcie kontinentálnej kôry. Viaceré pozorovania však nasvedčujú, že v niektorých prípadoch k podobnému javu v prírode môže dôjsť. Ak je kontinentálna kôra tenšia ako , jej hustota je porovnateľná alebo dokonca väčšia ako v astenosfére a preto môže subdukovať. Viaceré geofyzikálne výpočty v Západných Alpách poukazujú na to, že k podobnému javu muselo dôjsť aj pri kolízií Apulskej platne s Európskou platňou, ktorej hmoty boli čiastočne pohltené pod Apulskou platňou.

Z juhu pod Apulskou platňou subdukuje oceánska kôra Africkej platne, ide o zvyšky druhohorného oceánu Tethys. K tomuto dochádza hlavne na západe a juhu Apeninského polostrova. Pri procese tiež dochádza k hromadeniu sedimentov, ktoré sú odtrhnuté z oceánskeho dna, vznikajú tzv. subdukčné melanže. Subdukcia a následne natavovanie pohltenej oceánskej kôry má za následok vulkanizmus v južnom Taliansku.

## Referencie


Kategória:Tektonické platne
Kategória:Geológia Álp
Kategória:Geológia Talianska
Košická ulica (Bratislava)

**Košická ulica** je ulica v Bratislave, v mestskej časti Ružinov a čiastočne aj v mestskej časti Staré Mesto, tvorí hranicu medzi ulicami Pribinova a Mlynské nivy. Je pomenovaná podľa Košíc.

Je to štvor- až deväťpruhová komunikácia, v roku 2011 tu bol vyznačený jeden z prvých cyklopruhov v Bratislave. Na severnej strane sa napája na Miletičovu ulicu, na južnej strane na Most Apollo (pred oficiálnym pomenovaním známy ako *Most Košická*). Na ulicu sa napájajú komunikácie Landererova, Prístavná, Mlynské nivy a Prievozská.

## Významné objekty
* Spojená škola Novohradská - Gymnázium Jura Hronca a ZŠ Košická
* chemická továreň Gumon (asanovaná)
* areál Bratislavskej cvernovej továrne (medzi ulicami Košická, Svätoplukova a Páričkova)

## Blízke ulice
* Most Apollo
* Pribinova ulica
* Landererova ulica
* Prístavná ulica
* Chalupkova ulica
* Mlynské nivy
* Svätoplukova ulica
* Prievozská ulica
* Tekovská ulica
* Oravská ulica
* Páričkova ulica
* Kvačalova ulica
* Trenčianska ulica
* Dulovo námestie
* Gemerská ulica
* Viktorínova ulica
* Miletičova ulica

## Referencie

## Literatúra
* 

## Iné projekty

## Externé odkazy
* Košická ulica na mape Bratislavy

Kategória:Ulice v Ružinove
Kategória:Ulice v Starom Meste v Bratislave
Kategória:Pomenovania podľa Košíc
Florián Augustín Balogh

**Florián Augustín Balogh** (* 20. september 1821, Melčice† 3. september 1898, Horné Kočkovce) bol slovenský rímskokatolícky kňaz, historik a propagátor moderného hospodárstva a ovocinárstva.

## Život
Pochádzal zo zemianskej rodiny. Narodil sa v Melčiciach Floriánovi Baloghovi a Alojzii rod. Kubicovej. Gymnázium vyštudoval u trenčianskych piaristov a teológiu v seminári v Nitre. Za kňaza bol vysvätený 8. septembra 1844. Krátko pôsobil ako kaplán v Kysuckej Novej Vsi a ako farár od roku 1846 až do svojej smrti v Horných Kočkovciach. Pochovaný je v kaplnke nad železničnou stanicou.

Zaslúžil sa o rozvoj moderného hospodárstva a ovocinárstva medzi svojimi farníkmi. Slovenský ľud vyzýval predovšetkým k sadeniu šľachtených ovocných stromov. Publikoval články o ovocinárstve a záhradníctve v maďarských odborných časopisoch (Falusi gauda, Kertesz gazda). Venoval sa aj cirkevným dejinám. Z tejto oblasti uverejňoval príspevky v maďarských a nemeckých časopisoch (Magyaer Sion, Katolische Christ, Pressburger Zeitung).

Pozornosť si zasluhuje jeho dielo *Beatissima Virgo Maria Mater Dei, qua regina et patrona Hungarorum, I.* a *II.*, Záhreb, 1873 (Najblahoslavenejšia Panna Mária, ktorá je kráľovnou a patrónkou Uhorska) a príspevok *A kocskoczi pletabánia törtenete* (Dejiny kočkovskej farnosti, 1866).

Bol zakladajúcim členom Spolku sv. Vojtecha, zakladajúcim členom Rímskokatolíckeho gymnázia pod Znievom, podporovateľom slovenských národných pohybov.

## Zdroj
*Záznam o narodení a krste v matrike farnosti Adamovské Kochanovce; pokrstený ako Augustus Florianus Joannes Balogh
*Michal Slávik: *Slovenskí národovci do 30. októbra 1918.*

Kategória:Slovenskí rímskokatolícki kňazi
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Melčíc-Lieskového
Ján Hadik (1631)

**Ján Hadik** alebo **Ján Hadikius** (staršie: *Ján Hadík*; * 1631, Trenčín† 9. júl 1681, Hamburg) bol evanjelický kňaz a spisovateľ.

## Život
Bol posledným evanjelickým kňazom samostatného cirkevného zboru v Melčiciach, kde pôsobil v rokoch 16581664. Evanjelickým kňazom bol aj jeho otec Jonáš Hadík. Jeho matka Anna, rod Piláriková, bola dcérou beckovského evanjelického farára a barokového spisovateľa Štefana Pilárika.

Študoval v Žiline, Trenčíne, Bánovciach nad Bebravou, Bratislave, Levoči, Kremnici a Wittenbergu. Okrem Melčíc pôsobil ako rektor evanjelického gymnázia v Ilave, ako kňaz v Slatine nad Bebravou a v Uhrovci. Stal sa seniorom Hadňanského kontubernia (bratstva) so sídlom v Malej Hradnej. V období rekatolizácie emigroval do zahraničia a zvyšok života prežil v nemeckom exile.

## Referencie

## Literatúra
* Michal Slávik: *Slovenskí národovci do 30. októbra 1918.*

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Trenčína
Peter Pavol Roy

**Peter Pavol Roy** (* 1. jún 1839, Nové Mesto nad Váhom - † december 1909, Melčice) bol slovenský evanjelický farár, bibliograf, historik, múzejník, vydavateľ a národný buditeľ.

## Životopis
Pochádzal z rodiny patriacej k zemianskemu stavu (otec Ján Roy a matka Karolína rod. Vodičková) ktorej predkovia, francúzski hugenoti, podľa rodinnej tradície prišli na Slovensko pred náboženským prenasledovaním z Francúzska. Po absolvovaní štúdia teológie v Bratislave, Lipsku, Erlande a vo Viedni pôsobil v Starej Turej, Púchove a v rokoch 18741904 v Kochanovciach, kde je aj pochovaný. Bol zaťom J. M. Hurbana a otcom básnika Vladimíra Roya. V rokoch 18841904 bol konseniorom Trenčianskeho seniorátu. V rokoch 19041909 žil na dôchodku v Melčiciach.

Patrí medzi zakladateľov slovenskej národnej bibliografie. Bol obľúbeným rečníkom, zanieteným národovcom a ľudovýchovným pracovníkom. Publikoval články z oblasti histórie, národného a náboženského života. Bol členom Muzeálnej slovenskej spoločnosti a účastinárom Kníhtlačiarenského spolku v Martine, členom Matice slovenskej.

## Externé odkazy
* Záznam o narodení a krste v matrike záznam číslo 32 - evanjelická farnosť; pokrstený ako Petrus Paulus Roy

## Zdroj
* 

Kategória:Narodenia 1. júna
Kategória:Narodenia v 1839
Kategória:Úmrtia v 1909
Kategória:Slovenskí evanjelickí kňazi
Kategória:Slovenskí národní buditelia
Kategória:Slovenskí bibliografi
Kategória:Slovenskí historici
Kategória:Slovenskí múzejníci
Kategória:Slovenskí vydavatelia
Kategória:Osobnosti z Nového Mesta nad Váhom
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Ondrej Staňo

**Ondrej Staňo** (* 28. november 1919, Melčice – † 17. apríl 1986, tamže) bol slovenský stredoškolský profesor, publicista, kultúrny dejateľ a obecný kronikár.

## Život
Pochádzal z roľníckej rodiny. Päť tried základnej školy navštevoval v Kochanovciach a potom osem rokov Štátne reálne gymnázium Ľudovíta Štúra v Trenčíne, kde aj maturoval u triedneho profesora Jaroslava Tupého.

V rokoch 1940 - 1945 vyštudoval slovenský jazyk a históriu na Filozofickej fakulte bratislavskej univerzity. Po jej skončení pôsobil v rokoch 1945 - 1981 ako stredoškolský profesor na Obchodnej akadémii (Strednej ekonomickej škole) v Trenčíne. V rokoch 1964 - 1975 vykonával funkciu zástupcu riaditeľa tejto školy. Bol vynikajúcim pedagógom, prísnym a náročným na seba i na študentov. Priatelil sa s riaditeľom Okresnej knižnice v Trenčíne Jurajom Goncim, známym publicistom a básnikom. Ondrej Staňo často svojimi kultivovanými prejavmi vypĺňal program Divadla poézie pri tejto knižnici. O krásu a čistotu slovenčiny sa staral aj ako dlhoročný jazykový korektor Trenčianskych novín. Bol dlhoročným kronikárom v rodnej obci. Zachytával najmä národopisné zaujímavosti. Často uverejňoval príspevky z literárnych dejín trenčianskeho regiónu a Slovenska. Časť jeho pozostalosti sa zachovala v Štátnom okresnom archíve v Trenčíne. Pochovaný v rodnej obci.

## Zdroj
* Michal Slávik: *Slovenskí národovci do 30. októbra 1918.*

Kategória:Narodenia v 1919
Kategória:Úmrtia v 1986
Kategória:Slovenskí pedagógovia
Kategória:Slovenskí publicisti
Kategória:Slovenskí kronikári
Kategória:Osobnosti z Melčíc-Lieskového
Meteorová ulica

**Meteorová ulica** je ulica:

* v Bratislave, pozri Meteorová ulica (Bratislava)
* v Košiciach, pozri Meteorová ulica (Košice)

Kategória:Rozlišovacie stránky – Ulice
Július Szalavský

**Barón Július Szalavský** (Szalavszky de Nemesmogyoród) (* 13. apríl 1846, Hlohovec – † 7. marec 1936, Melčice-Lieskové) bol slovenský barón, verejný činiteľ, politik a trenčiansky župan.

## Rodina
* otec František Szalavský
* matka Vilhelmina rod. Kubicová

## Život
Študoval v Trnave a na Právnickej akadémii v Bratislave a na právnickej fakulte univerzity v Budapešti. V rokoch 18721884 bol advokátom v Nitre. Súčasne vyvíjal aj verejnú činnosť, najmä v župnej správe.

Stal sa najprv nitrianskym podžupanom, potom nitrianskym županom, neskôr trenčianskym a súčasne aj bratislavským županom. Bol zakladajúcim členom výboru Hornouhorského všeobecnovzdelávacieho spolku (Felvidéki magyar kozmuvelodési egyesulet – FEMKE), ktorého cieľom bolo zabezpečovanie výchovy slovenského ľudu v duchu maďarskej národnej a štátnej idey pre Trenčiansku župu.

Od roku 1896 bol jeho predsedom. Počas I. svetovej vojny v rokoch 19141916 vykonával funkciu vládneho komisára v Bratislavskej župe, do ktorej patrilo organizovanie výkupu obilia pre občianske a vojenské účely, tzv. občianskej stráže a nemocničnej služby, pri liečení ranených vojakov. Bol aj poslancom uhorského parlamentu, členom hornej snemovne.

Pričinil sa o založenie *Muzeálnej spoločnosti župy Trenčianskej* v roku 1911 a stal sa jej prvým predsedom. Keď 18. decembra 1912 vznikol v Trenčíne Župný spolok uhorského kráľovského Červeného kríža, stal sa jeho predsedom. Po vzniku Československej republiky sa vzdal funkcie predsedu v Červenom kríži, finančný zostatok spolku odovzdal do úschovy mesta Trenčína s tým, aby boli peniaze použité na podporu vojnových invalidov, vdov a sirôt.

Zaslúžil sa o založenie cukrovaru v Trenčianskej Teplej. Na dôchodku žil v Malých Žabokrekoch v kaštieli kde dnes sídli školská jedáleň. Pochovaný je v Adamovských Kochanovciach.

## Zdroj
* Michal Slávik: *Slovenskí národovci do 30. októbra 1911*

## Externé odkazy
* Záznam o narodení a krste v matrike farnosť Hlohovec; pokrstený ako Julius Rudolf Szalauszky

Kategória:Slovenskí politici
Kategória:Slovenskí šľachtici
Kategória:Osobnosti z Hlohovca
Kategória:Uhorskí šľachtici
Kategória:Szalavskí
Západná ulica

**Západná ulica** je ulica:
* v Bratislave, pozri Západná ulica (Bratislava)
* v Hurbanove, pozri Západná ulica (Hurbanovo)
* v Prešove, pozri Západná ulica (Prešov)
* v Prievidzi, pozri Západná ulica (Prievidza)
* v Šuranoch, pozri Západná ulica (Šurany)
* v Trebišove, pozri Západná ulica (Trebišov)
* v Trenčíne, pozri Západná ulica (Trenčín)
* v Trnave, pozri Západná ulica (Trnava)
* v Žiline, pozri Západná ulica (Žilina)

Kategória:Rozlišovacie stránky – Ulice
Radarová ulica

**Radarová ulica** je ulica:
* v Bratislave, pozri Radarová ulica (Bratislava)
* v Trnave, pozri Radarová ulica (Trnava)

Kategória:Rozlišovacie stránky – Ulice
Ján Silvay

náhľad|Rodový erb
**Ján Silvay** - Szilvay de Bella (*1755 Zemianske Lieskové) bol pokrokový a racionálny hospodár, tabulárny sudca a dozorca Trenčianskeho evanjelického seniorátu.

## Život
Jeho predkovia prišli do okolia Trenčína z Bardejova. V roku 1602 ich Rudolf II. povýšil do zemianskeho stavu. Vlastnili majetky v Rozvadzoch, Malých Stankovciach, Bobrovníku, Hanzlíkovej, Kochanovciach, Zemianskom Lieskovom, Trenčíne i v Belej pri Trenčíne od ktorej sa odvodzuje predikát Szilvay de Bella.

V 19. storočí bol Ján Silvay najvýznamnejším členom rodiny. Väčšiu časť života prežil na rodovom majetku v Zemianskom Lieskovom. Od roku 1809 mal v prenájme od Tedeáša Pongráca, spolumajiteľa beckovského panstva, samotu Somoš v chotári obce Štvrtok nad Váhom. Tu mal hospodársky dvor s dobytkom a hostinec (na jeho mieste je dnes reštaurácia Ranč). O svojom hospodárení si viedol písomné záznamy, prehľadné tabuľkové výkazy o príjmoch a výdavkoch a výkazy o poľnohospodárskej produkcii vždy za celý rok. Do svojho exlibrusu si dal Cicerónov výrok: „*Telo sa živý potravou, ušľachtilý duch usilovnou prácou*“ a heslo: „*modli sa, pracuj a dúfaj*“. Jeho záznamy každoročne obsahovali vždy citát: „*ak budeš žiť podľa potreby, budeš vždy bohatý, ak podľa túžby, vždy budeš chudobný*“.

Riadil sa mnohými osvedčenými úsloviami, zhrnutými v 75 zásadách. Tu sú aspoň niektoré:

*1. Výdavky nemajú nikdy prevyšovať príjmy.
*5. Čo sa môže urobiť dnes, neodkladaj na zajtra.
*14. Hospodár má prvý vstávať, posledný líhať.
*16. Všetky práce urob načas.
*17. Usiluj sa, aby si mal veľkú jamu na hnoj.
*18. Pole dobre obrábať, znamená dobre ho orať a dobre hnojiť.
*20. Nech sa nekupuje to, čo sa urodí na poli, alebo sa môže zhotoviť doma.
*30. Nestačí chcieť niečo mať, ak to nestačíš obrábať.
*41. Ak sa pôda hnojí, nestarne, ani sa neunavuje.
*44. Vyhýbaj sa spánku, vínu a láske, sú totiž najväčšími nepriateľmi usilovnosti.
*59. Keď niečo staviaš, nestavaj veľa, ale dobre.
*66. Zle je s pánom, ktorého učí jeho gazda.

Je pochovaný na Salaši v krypte v Zemianskom Lieskovom.

## Zdroj
Michal Slávik: *Slovenskí národovci do 30. októbra 1918.*

Kategória:Narodenia v 1755
Kategória:Slovenskí sudcovia
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Ján Turzo (1678 – 1759)

**Ján Turzo z Nosíc** tiež **Thurzó de Noszicz** (* 6. november 1678, Hložka, okres Púchov – † 1759, Trenčín) pedagóg, evanjelický kňaz a literát.

## Rodina
* Otec: Mikuláš Thurzó de Noszicz
* Matka: Katarína

## Život
Vetva tohto rodu žila ešte v 20. storočí v Trenčíne a v Sedličnej. Pochádzal zo starej trenčianskej župnej zemianskej rodiny Thurzó de Noszicz. Jeho predkovia boli pôvodne dedičnými richtármi v Nosiciach. V roku 1578 sa spomína jeho praded ako trenčiansky richtár.

Základné vzdelanie získal na šľachtickej škole Ostrošičovcov v Beluši u Jána Petríka a v škole poddanského mestečka Beluša u rektora Hnilicena. Potom študoval v evanjelickej škole v Trenčíne , v gymnáziách v Rábe (Gyori), Levoči a v Rožňave, v rokoch 1705 – 1708 teológiu, filozofiu a prírodné vedy na univerzite vo Wittenbergu.

Krátko pôsobil ako učiteľ v poľskej Vratislave a aj ako rektor školy v Žiline. V roku 1709 sa stal vychovávateľom a učiteľom u Suľovských na hrade Roháč (Suľov), potom v roku 1712 u Pavla Silvaya v Zemianskom Lieskovom a v rolu 1713 u Alexandra Žambokrétyho v Malých Žabokrekoch. V rokoch 1714 – 1741 bol rektorom predmestskej triviálnej školy v Trenčíne.

Príležitostne vykonával v Súľove a v Trenčíne aj kazateľa. Už počas štúdia v Nemecku prispel gratulačnými veršami do spoločného zborníka. V roku 1736 vydal v latinčine a v slovakizovanej češtine veršovanú smútočnú odobierku nad smrťou svojho priateľa Daniela Knoglera, potomka rakúskeho exulanta a trenčianskeho mešťana.

Je autorom trojjazyčného latinsko-slovensko-maďarského diela pre gymnáziá o tvorbe latinských slovies a štvorrečovej gramatiky (1729, ale nevyšla tlačou). Je aj autorom nevydaného latinského Opisu Trenčianskej župy (Descriptio comitatum Trenchiniensis). Spolupracoval s polyhistorom Matejom Belom na jeho monografii Trenčianskej župy (Notitia… comitatus Trenchiniensis, dosiaľ a zostala v rukopise).

Bol pochovaný na evanjelickom cintoríne. Hrob sa nezachoval.

## Zdroj
Michal Slávik: *Slovenskí národovci do 30. októbra 1918.*

## Externé odkazy
* Záznam o narodení a krste v matrike farnosti Beluša

Kategória:Príslušníci zemianskeho stavu
Kategória:Narodenia v 1678
Kategória:Úmrtia v 1759
Kategória:Slovenskí evanjelickí kňazi
Kategória:Slovenskí šľachtici
Kategória:Uhorskí šľachtici
Ján Žambokréty

**Ján Žambokréty** tiež **Žambokrethy** - Zsámbokréty de Nyitrazsámbokrét (* asi 1680 Zemianske Lieskové – † 1748 Malé Žabokreky) bol hospodársky úradník a autor historického denníka.

## Život
Pochádzal zo starej slovenskej zemianskej rodiny "Zsámbokréty de Nyitrazsámbokrét" z Malých Žabokriek (v roku 1913 sa spojili so Zemianskym Lieskovým). Pôsobil ako úradník na panstve Ilešháziovcov v Dubnici. Striedavo sa zúčastnil bojov na strane cisárskych a kuruckých vojsk na strednom Považí. Neraz sa skrýval pred znepriatelenými stranami.

Zúčastnil sa rákociovských snemov v Sečanoch a Onóde. Udalosti svojej doby zaznamenal ako priamy účastník v latinsko-slovenskom denníku pod názvom *Revolutionis Rakoczianae* Kurucká vojna *dictae Diarum* (zostal v rukopise). Práca je cenným historickým prameňom k dejinám protihabsburského stavovského povstania Františka II Rákociho.

## Zdroj
Michal Slávik: *Slovenskí národovci do 30. októbra 1918.*

Kategória:Narodenia v 80. rokoch 17. storočia
Kategória:Úmrtia v 1748
Kategória:Slovenskí spisovatelia
Kategória:Príslušníci zemianskeho stavu
Kategória:Osobnosti z Melčíc-Lieskového
Kategória:Slovenskí šľachtici
Kategória:Uhorskí šľachtici